**Nikolaj Krag Christensen** (s. 12. elokuuta 1998 Rødovre, Tanska) on tanskalainen jääkiekkoilija, joka pelaa 1. tammikuuta 2018 asti ulottuvalla sopimuksella kotimaansa Metal Ligaenin Rungsted Seier Capitalissa. Hän on pelipaikaltaan keskushyökkääjä, mutta osaa pelata myös laidassa. Krag Christensen käyttää pelipaidassaan sukunimestään useimmiten pelkästään osaa Krag.

Ura
---

### Seuraura

4-vuotiaana jääkiekkoilun aloittanut Krag on Rødovre SIK:n kasvatti. Hän voitti seurassa kauden 2013–2014 päätteeksi Tanskan A-nuorten sarjan mestaruuden. Samalla kaudella Krag debytoi miesten peleissä vain 15-vuotiaana maan I-divisioonassa. Kaudella 2014–2015 hän oli Rødovren miesten kakkosjoukkueen paras pistemies pudotuspeleissä tehoilla 7+9=16. Kausi päättyi I-divisioonan mestaruuteen. Hän voitti kauden aikana myös sekä Tanskan A-nuorten sarjan mestaruuden että U17-juniorisarjan mestaruuden. 16-vuotias Krag debytoi myös Rødovre Mighty Bullsin joukkueessa Tanskan pääsarjatasolla Metal Ligaenissa, jossa hän sai tililleen yhdeksän runkosarja- ja yhden Metal Cupin ottelun tehden niissä tehot 1+1=2.

Toukokuussa 2015 Krag solmi vuoden mittaisen ammattilaissopimuksen Rødovre Mighty Bullsin kanssa. Hän teki kaudella 2015–2016 joukkueessa 30 runkosarja- ja yhdessä Metal Cupin ottelussa tehot 2+2=4.

St. Louis Blues varasi Kragin seitsemännellä kierroksella 209. pelaajana NHL:n varaustilaisuudessa 2016. Kaudeksi 2016–2017 hän siirtyi Ruotsiin Rögle BK:n J20-junioreihin. Krag debytoi seuran SHL-joukkueessa 9. joulukuuta 2016 Örebro HK:ta vastaan. Hän sai ottelussa jääaikaa 2.28 minuuttia. Krag pelasi kauden aikana viisi SHL-ottelua ilman tehopisteitä.

Kaudeksi 2017–2018 Krag siirtyi kaksivuotisella sopimuksella SM-liigajoukkue Hämeenlinnan Pallokerhoon. Elokuussa 2017 seura lainasi hänet alustavasti koko kauden kattavalla sopimuksella Mestis-joukkue Lempäälän Kisaan. Krag pelasi alkukaudella siellä viisi ottelua ilman tehopisteitä sekä yhdeksän ottelua HPK:n A-nuorissa, kunnes hänen sopimuksensa purettiin yhteisymmärryksessä marraskuussa 2017. HPK:n toimitusjohtaja Antti Toivasen mukaan taustalla oli Kragin sopeutumattomuus uuteen harjoittelu- ja pelikulttuuriin. Jo samana päivänä hänen vahvistettiin siirtyvän alustavasti 1. tammikuuta 2018 asti ulottuvalla sopimuksella kotimaansa Metal Ligaenin Rungsted Seier Capitaliin.

### Maajoukkueura

Krag pelasi alle 20-vuotiaiden MM-kilpailuissa vuosina 2016, 2017 ja 2018. Vuoden 2017 turnauksessa hän jakoi Tanskan sisäisen pistepörssin voiton Joachim Blichfeldin kanssa. Krag valittiin Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi.

Krag pelasi myös alle 18-vuotiaiden MM-kilpailuissa vuonna 2016, jolloin hän toimi Tanskan varakapteenina. Krag oli tehoilla 1+5=6 joukkueen paras syöttäjä ja hän jakoi Tanskan sisäisen pistepörssin voiton Joachim Blichfeldin kanssa. Krag pelasi myös IA-divisioonan MM-kilpailuissa vuonna 2015, jolloin hän voitti kultaa.

Tanskan A-maajoukkueessa Krag on pelannut yhden ottelun. Hän teki A-maajoukkuedebyyttinsä Euro Hockey Challengessa 6. huhtikuuta 2017 Odensessa Slovakiaa vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Rødovre SIK | Tanska I | 13 | 4 | 8 | 12 | 6 | 3 | 1 | 0 | 1 | 4 |
| 2014–2015 | Rødovre SIK | Tanska I | 26 | 14 | 11 | 25 | 22 | 9 | 7 | 9 | 16 | 2 | U18d1 A | 5 | 3 | 1 | 4 | 2 |
|  | Rødovre Mighty Bulls | Tanska | 9 | 1 | 1 | 2 | 0 | – | – | – | – | – |
| 2015–2016 | Rødovre SIK | Tanska I | 9 | 5 | 8 | 13 | 2 | – | – | – | – | – | U18 | 7 | 1 | 5 | 6 | 6 |
|  | Rødovre Mighty Bulls | Tanska | 30 | 2 | 2 | 4 | 10 | – | – | – | – | – | JMM | 5 | 0 | 1 | 1 | 0 |
| 2016–2017 | Rögle BK | SuperElit | 43 | 12 | 12 | 24 | 28 | 3 | 0 | 2 | 2 | 0 | JMM | 5 | 2 | 2 | 4 | 2 |
|  | Rögle BK | SHL | 5 | 0 | 0 | 0 | 0 | – | – | – | – | – |
| 2017–2018 | HPK | A-SM | 9 | 3 | 4 | 7 | 0 | – | – | – | – | – | JMM | 4 | 1 | 1 | 2 | 0 |
|  | LeKi | Mestis | 5 | 0 | 0 | 0 | 0 | – | – | – | – | – |
|  | Rungsted Seier Capital | Tanska | 16 | 3 | 7 | 10 | 8 | 14 | 2 | 0 | 2 | 4 |
| 2018–2019 | Rungsted Seier Capital | Tanska | 40 | 5 | 10 | 15 | 20 | 14 | 3 | 4 | 7 | 6 |
| 4 kautta | yhteensä | Tanska | 95 | 11 | 20 | 31 | 38 | 28 | 5 | 4 | 9 | 10 |
| 1 kausi | yhteensä | SHL | 5 | 0 | 0 | 0 | 0 | – | – | – | – | – |

Lähteet
-------

* Nikolaj Christensen The Internet Hockey Databasessa (englanniksi)
* Nikolaj Krag Christensen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Nikolaj Krag Christensen *Elite Prospects*. Everysport Media Group AB.  (englanniksi)
2. 1 2  Fugl Jensen, Peter: Krag tabt for tyrene *rnn.dk*.  15.6.2016. Rødovre Lokal Nyt ApS. Viitattu 3.1.2017. (tanskaksi)[vanhentunut linkki]
3. ↑  Marcussen, Steen: Nikolaj Krag-Christensen ny i truppen *mightybulls.dk*.  29.5.2015. Mighty Bulls ApS. Viitattu 3.1.2017. (tanskaksi)
4. ↑  Bodin, Uffe: Rögle besegrade ett blekt Örebro *SHL.se*.  9.12.2016. SHL AB. Viitattu 3.1.2017. (ruotsiksi)
5. ↑  Kerhon tulevan kauden joukkueessa kokoa ja paluumuuttajia *Jatkoaika.com*.  28.4.2017. Jatkoaika r.y. Viitattu 29.4.2017.
6. ↑  HPK lainaa neljä pelaajaa LeKiin toistaiseksi *hpk.fi*.  29.8.2017. HPK Liiga Oy. Viitattu 29.8.2017.
7. ↑  Seppä, Lassi: HPK:n ja Nikolaj Kragin tiet eroavat *Jatkoaika.com*.  21.11.2017. Jatkoaika r.y. Viitattu 21.11.2017.
8. ↑  Lahtinen, Miikka: HPK:n hyökkääjälupaus jätti Suomen – uusi seura selvisi pikaisella aikataululla *Leijonat.com*.  21.11.2017. Nordic Sport Media. Viitattu 7.12.2017.
9. ↑  BEST PLAYER OF THE GAME SELECTED BY THE TEAM (pdf)  2.1.2017. IIHF. Viitattu 3.1.2017. (englanniksi)
10. ↑  Tilanne 29.4.2017
11. ↑  Denmark vs Slovakia – EHC – 2016–17 Euro Hockey Challenge – boxscore *pointstreak.com*.  6.4.2017. Pointstreak Sports Technologies Inc. Viitattu 21.11.2017.